Berlingske Tidende, 1788-08-29
Den Svenske Armees Operationer i Finland have formedelst Mangel paa Fourage lidt nogen Sinkelse. Corpset under General Armfeldt var allerede den 19de Julii marcheret frem indtil Landsbyen Bredskal, en Verste fra Fridrichsham, og Avant-Garden under Oberste Armfeldt havde den 18de om Aftenen taget Post i Summa, 3 Ver ster fra Frederichshamn. Hovedhensigten var, at bemægtige sig Fæstningens Magaziner. Natten imellem den 19de og 20de blev Leiren i Summa heftig angreben af 950 Frivillige og den hele Garnison med 2 Kanoner. Jlden varede i 2 Timer, da en fiendtlig Kanon blev gjort ubrugelig, og Fienden tvunget til at trække sig i Uorden tilbage. Dens Forliis bestod af mere end 200 Mand, som man kunde slutte sig til af den Mængde Flinter, Grenadeerhuer og Patrontasker, som man fandt paa Veyen og i Skoven. Efter dette frugtesløse Forsøg har Garnisonen i Frederichsham ikke siden foruroliget Leiren i Summa. General Armfeldt slog sin Leir ved Hussula, og hemmede derved Samqvemmet imellem Frederichsham og Willmanstrand, saa at kun det over Wyborg er endnu aabent; imedens at Flaadens Avantgarde under Oberstlieutenant Rosenstein bloqverede Havnen og borttog Vagtskibet og en Koffardifarer under Stadens Kanoner. 4 Russiske Galeier vilde kaste Undsætning ind i Staden, men bleve angrebne, forfulgte 4 Mile og undkom ved en stærk Vind, som reiste sig til deres Fordeel. Den 27de Julii kom Kongen til Leiren ved Hussula. Jmidlertid rykte Galeierne med 6000 Mand Landingstropper samt Armeens Flaade under Oberste Ankersværd frem, og vilde lande paa den anden Side af Frederichsham, nogle Verster fra Fæstningen. En Storm, der vedholdt i 4 Dage, sinkede dette Forehavende. Den 5te Dag nærmede Galeierne sig Landingsstædet, hvorpaa Kongen strax lod forcere Difileerne af Siratikulla og Bombelle, for at sende Heste til Kanonerne og aabne et Samqvem med Tropperne. Oberste Montgommery commanderte dette Foretagende. Han trængte frem indtil Bombelle, hvilket Sted ligger næsten under Stadens Kanoner. Derfra detacherte han 3 Eskadroner Cavallerie, for at escortere 70 Heste, der vare nødvendige for det Corps, som vilde lande. Dette Detachement ankom vel til Landingstedet, men fandt sammesteds en Russisk Postering med 4 Kanoner og 3 Batail, lioner. En stærk Vind havde hindret Landingen, og Fienden havde posteret sig der til Kystens Forsvar. De Svenske Eskadroner trak sig i største Hast tilbage til Bombelle og mistede herved kun 2 Officerer og 3 Dragoner. Uagtet Fiendens Jld gik Landingen Dagen derpaa for sig i meget god Orden. Man forskandsede sig, og da Kanoneerskalupperne havde renset Strandbredden, detacherte General Siegroth Oberste Klingsport for at bemægtige sig Difileerne af Mendolax og at bedekke Veyen til Wyborg. Tillige rykte Corps de Bataille frem mod Frederichsham. J dette Øieblik greb Commandanten i Frederichsham til det Middel, at afbrænde Forstæderne, hvor Expeditionens Hovedgienstand, Magazinerne, befandt sig. Da General Siegroth saae dette, fattede han den Beslutning, at trække sig tilbage og igien at indskibe Tropperne, hvilket og gik for sig i god Orden, uden at blive foruroeliget af Fienden. Den følgende Dag gjorde Kongen en Bevægelse, og lod sin venstre Fløi tage Post ved Likala og den høire ved Hogfors. En Bevægelse, som Mangel paa For rage gjorde nødvendig.